Qaysi hududda eng ko‘p egizak chaqaloq tug‘ilgani to‘g‘risida ma’lumot berildi. Foto: Thinkstock 2022 yilning yanvar–sentabr oylarida respublika bo‘yicha jami 14 803 nafar egizak chaqaloq tug‘ilgan. Davlat statistika qo‘mitasi ma’lumotlariga ko‘ra, bu - o‘tgan yilning mos davriga nisbatan 1011 taga ko‘p.    Hududlar kesimida tug‘ilgan egizak chaqaloqlar soni bo‘yicha Samarqand viloyati yetakchilik qilyapti – 1716 nafar. Undan keyin o‘rinlarni mos ravishda 1532 nafar hamda 1376 nafar egizak chaqaloq tug‘ilgan Qashqadaryo viloyati va Toshkent shahri egalladi. Qolgan hududlar kesimida ushbu ko‘rsatkich quyidagicha ko‘rinish oldi: Namangan viloyati – 1345 nafar;   Farg‘ona viloyati – 1338 nafar;   Andijon viloyati – 1328 nafar;   Surxondaryo viloyati – 1259 nafar;   Toshkent viloyati – 1190 nafar;   Buxoro viloyati – 758 nafar;   Qoraqalpog‘iston R. – 714 nafar;   Xorazm viloyati – 711 nafar;   Jizzax viloyati – 656 nafar;   Navoiy viloyati – 492 nafar;   Sirdaryo viloyati – 388 nafar.